Sule

Sutisna (lahèr 15 Nopèmber 1976) sè lebbi èkennal kalabân asma Sule èngghi panèka palakon, pelawak, prèsènter, sareng YouTuber Inḍonèsia.

 Kaoḍi'ân awwâlna 
Sule lahèr è Cimahi, Jhâbâ Bârâ', tangghâl 15 Nopèmber 1976 (manabi è sorat kabinna ètolès Bandung, 15-11-1973). Salèrana lahèr mènangka dhâddhi ana' nomer ḍuwâ' ḍâri empa' satarètanan ḍâri pasangan Dodo Mulyana (adhingghâl dhunynya taon 2017) sareng Engkom Komara. Ramana èngghi panèka sorang sè ajhuâlân ba'so kalabân cara alèng-lèng. Ramana malolo acon-locon yor aghâbây orèng sè mellè ba'sona lako aghellek. Bakat alawak Sule asalla ḍâri ramana. Kaka'na anyama Iwan Setiawan.

Sule akrab èolok Entis Sutisna sareng èbhuna. Asmana Sule tamaso' jhulughân maghârsarè kampongnga kaangghuy orèng sè towa sè ghi' ènga' na'-kana'. Sule èngghi panèka singkadhân ḍâri oca' susut lého sè ḍâlem bhâsa Sondhângaghungè artè 'ngellap mèro'' è ḍâlem bhâsa Inḍonèsiana.

Sule, sè toman èajhâri sareng pelawak sè ampon ngaḍâ' sè asmana Kang Ibing panèka, ampon ngaghunghè bakat alawak sajjhek kellas 3 SD. Bâkto ka'rowa, Sule sè ghi' kènè' segghut tampil è acara Agustus-ân.

Sule ajhâlânè pamolangna è Sakolaan Menengnga Karawitan Inḍonèsiana (SMKI) Bandung sè samangkèn ampon aobâ nyama dhâddhi SMK Negeri 10 Bandung. Saamponna lulus, salèrana akabin sareng Jubaedah è taon 1997 nalèkana omorna 19 taon. Pas, salèrana akuliah è Sakolaan Tèngghi Seni Inḍonèsia (STSI) Bandung sè samangkèn ampon anyama Institut Seni Buḍâjâ Inḍonèsia Bandung. Namong ta' sampè' marè. 

 Kaoḍi'ân Dhibi'èn 
È tangghâl 20 Sèptèmber 2018, Suli resmi apèsa sareng Lina Jubaedah, raji lu-ghâlluna. Lina mènta pèsa ḍâ' ka Sule è tangghâl 26 April 2028. Siḍang lu-ghâlluna èlaksanaaghi tangghâl 7 Junè 2018. Carèta bâḍâna orèng katello' panèka èsangka dhâddhi sabâbbhâ pèsana kaḍuwâna. Almarhum Lina adhingghâl dhunynya è tangghâl 4 Jânuwari 2020 sabbhân. Pasangan panèka ngaghunghè tello' ana' lakè' sareng sèttong ana' binè'.

 Sombher